

 LĒMUMS

Ādažos, Ādažu novadā

2024. gada 25. jūlijā **Nr.** **291**

**Par grozījumiem Ādažu novada pašvaldības domes 2023. gada 26. oktobra lēmumā Nr.411 “Par dalību Atveseļošanas un noturības mehānisma pasākumā “Atbalsta pasākumi cilvēkiem ar invaliditāti mājokļu vides pieejamības nodrošināšanai””**

Atbilstoši Ādažu novada pašvaldības domes 2023. gada 26. oktobra lēmumam Nr.411 “Par dalību Atveseļošanas un noturības mehānisma pasākumā “Atbalsta pasākumi cilvēkiem ar invaliditāti mājokļu vides pieejamības nodrošināšanai””, pašvaldība 25.03.2024. Kohēzijas politikas fondu vadības informācijas sistēmas e-vidē iesniedza projekta pieteikumu “Atbalsta pasākumu cilvēkiem ar invaliditāti mājokļu vides pieejamības nodrošināšana Ādažu novadā” (turpmāk – Projekts) ar Id. Nr. 3.1.2.1.i.0/2/24/I/CFLA/007, paredzot viena mājokļa pielāgošanu personai ar kustību traucējumiem.

04.06.2024. ar Centrālo finanšu un līgumu aģentūru (turpmāk - CFLA) tika parakstīta vienošanās par Projekta īstenošanu.

Atbilstoši Ministru kabineta 2023. gada 5. septembra noteikumu Nr. 512 "Eiropas Savienības Atveseļošanas un noturības mehānisma plāna 3.1.reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi" (turpmāk - MK noteikumu Nr. 512) 1.pielikumā noteiktajam, Ādažu novada pašvaldībai ir piešķirta iespēja Ādažu novada teritorijā paredzēt atbalstu divām mērķa grupas personām (2 kvotas). Tā kā pat pēc vairākkārtējas mērķa grupas uzrunāšanas netika saņemti papildu pieprasījumi mājokļa pielāgojumu veikšanai no mērķa grupas puses, pašvaldība savā 27.03.2024. vēstulē Nr. ĀNP/1-12-4/24/509 informēja Labklājības ministriju, ka nesasniegs piešķirto kvotu skaitu (t.i., tiks izpildīta viena no divām kvotām).

Labklājības ministrija savā 25.06.2024. vēstulē Nr. 36-5-05/1064 (pašvaldības reģ. Nr. ĀNP/1-11-1/24/3372) informēja, ka 2024. gada 21. jūnijā stājās spēkā grozījumi MK noteikumos Nr. 512 un lūdza līdz š.g. 26. augustam veikt iespējamās mērķa grupas personu atlasi, un līdz š.g. 30. augustam iesniegt ministrijai informāciju par nepieciešamo kvotu skaitu.

Ādažu novada sociālais dienests ir saņēmis potenciālās mērķa grupas personas iesniegumu un līdz š.g. 26. augustam tiks veikta mērķa grupas personas izvērtēšana, lai līdz š.g. 30. augustam iesniegtu Labklājības ministrijai informāciju par nepieciešamo kvotu skaitu.

Grozījumus Kohēzijas politikas fondu vadības informācijas sistēmas e-vidē par vēl viena mājokļa pielāgošanu personai ar kustību traucējumiem pašvaldība veiks pēc Labklājības ministrijas vai CFLA ierosinājuma.

Minēto darbību nostiprināšanai ir nepieciešams veikt grozījumus pašvaldības domes 26.10.2023. lēmumā Nr. 411 “Par dalību Atveseļošanas un noturības mehānisma pasākumā “Atbalsta pasākumi cilvēkiem ar invaliditāti mājokļu vides pieejamības nodrošināšanai””, precizējot papildu veicamās darbības un to izpildes termiņu.

Pamatojoties uz Pašvaldību likuma 2. pantu, 4. panta pirmās daļas 9. un 10. punktu, kā arī Finanšu komitejas 17.07.2024. atzinumu, Ādažu novada pašvaldības dome

**NOLEMJ:**

Izdarīt Ādažu novada pašvaldības domes 26.10.2023. lēmumā Nr. 411 “Par dalību Atveseļošanas un noturības mehānisma pasākumā “Atbalsta pasākumi cilvēkiem ar invaliditāti mājokļu vides pieejamības nodrošināšanai”” šādus grozījumus:

1. Papildināt ar 4.1 punktu šādā redakcijā:

“4.1 Ādažu novada sociālajam dienestam līdz 26.08.2024. atbilstoši Ministru kabineta 05.09.2023. noteikumu Nr. 512 16. punktam:

4.1 1. apzināt Ādažu novada teritorijā deklarētās projekta mērķa grupas personas;

4.1 2. pieņemt un izvērtēt mērķa grupas iesniegumus;

4.1 3. organizēt mērķa grupas personu mājokļu apsekošanu, piesaistot ergoterapeitu un būvspeciālistu;

4.1 4. pieņemt lēmumu par mērķa grupas personu iekļaušanu pasākumā vai atteikumu;

4.1 5. izveidot mērķa grupas personu anonimizētu sarakstu.”

1. Papildināt 5. punktu ar 5.3. apakšpunktu šādā redakcijā:

“5.3. Pēc Labklājības ministrijas vai Centrālās finanšu un līgumu aģentūras ierosinājuma iesniegt Projekta pieteikuma grozījumus Centrālās finanšu un līgumu aģentūras Kohēzijas politikas fondu vadības informācijas sistēmā par mērķa grupas papildu personas iekļaušanu projektā.”

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU